ब्लैक विडो स्पाइडर्स की पहचान करना ब्लैक विडो स्पाइडर्स को रोकना ब्लैक विडो स्पाइडर्स पकड़ना और उनका खात्मा करना
ब्लैक विडो स्पाइडर्स वैसे तो इंडिया में नहीं पाई जाती हैं, इन्हें ज़्यादातर यू.एस. (U.S) और कनाडा (Canada) में, और ऐसी ही ठंडी जगहों पर पाया जाता है। ये उत्तरी अमेरिका में मिलने वाली सबसे विषैली मकड़ियाँ होती हैं। फ़ीमेल (Female) की पहचान करना बेहद आसान है -- और ये सबसे ज्यादा खतरनाक भी होती हैं। ये कोयले की तरह काली होती हैं, इसका पेट गोलाकार होता है और इनके पेट पर एक लाल अवरग्लास-शेप (hourglass-shaped) का निशान होता है। इसका शरीर लगभग आधा इंच तक लंबा होता है, लेकिन इसके फैले हुए पैरों के साथ इसकी पूरी लंबाई लगभग 1.5 inches (3.8 cm) होती है।  मेल (Male) का साइज़, फ़ीमेल के साइज़ से लगभग आधा होता है और ये ब्राउन या ग्रे कलर के होते हैं। इसके पेट के ऊपर आमतौर पर बहुत सारे लाल डॉट्स बने हुए होते हैं और इसके पीछे पीले या लाल बैंड हो सकते हैं। मेल ब्लैक विडो स्पाइडर्स विषैले नहीं होते हैं। यंग ब्लैक विडोज़, जिन्हें स्पाइडर्लिंग्स (spiderlings) के नाम से भी जाना जाता है, और ये अंडे से निकलने के बाद सफ़ेद या पीले-सफ़ेद रंग के होते हैं। ये बड़े होते-होते और भी डार्क होते जाते हैं। इनकी पीठ पर भी, एडल्ट मेल की तरह दिखने वाले पीले या लाल पैच (धब्बे) नजर आ सकते हैं। मेल और फ़ीमेल स्पाइडर्लिंग्स के बीच में फर्क करना काफी मुश्किल होता है। उम्र के इस पड़ाव पर, ये दोनों ही हयूमन्स के लिए हानिकारक नहीं होते हैं। ब्लैक विडो स्पाइडर डरावना और समावेशी होता है, जो आमतौर पर अपना घर, किसी बॉक्स में, लकड़ी के नीचे और किनारों के नीचे, जैसी किसी अंधेरी, सुरक्षित जगह पर बनाना पसंद करता है। ये रात में निकला करते हैं और रात में ही शिकार करते हैं।  ब्लैक विडो स्पाइडर का जाल (web) अक्सर ही जमीन के आसपास या जमीन से एक फुट की दूरी पर बना होता है। ये देखने में एक-जैसा नहीं लगता है और ये ज़्यादातर दूसरे स्पाइडर्स के जालों की तुलना में एक मजबूत सिल्क से बना हुआ होता है। ये जाल शिकार पकड़ने और फ़ीमेल कोकून (cocoon) के अंडों को फँसाने के इरादे से तैयार किया गया होता है। ब्लैक विडोज़ अक्सर घर के अंधेरे कोनों में या फिर जमीन की किनारों पर या गैरेज में या हर उस जगह पर, जहाँ पर इनके जाले के बिगड़ने की कम संभावना हो, वहाँ पाये जाते हैं। ये किसी भी रखी हुई या चलते रहने वाली गाड़ी के अंदर भी पाये जा सकते हैं। टायर के आसपास या इंजन के नीचे या आसपास इनके जाले की तलाश करें। ब्लैक विडोज क्षेत्रीय होती हैं, इसलिए इनके जाले अक्सर एक कदम की दूरी पर पाये जाते हैं। फ़ीमेल ब्लैक विडो स्पाइडर्स में काफी खतरनाक जहर पाया जाता है -- असल में, इसे एक रैटलस्नेक (rattlesnake) के जहर की तुलना में 15 गुना मजबूत माना जाता है। ये जहर एक न्यूरोटॉक्सिन (neurotoxin) है। इसके लक्षणों में मसल में दर्द होना, पेट में दर्द, साँसों में तकलीफ और मितली होना शामिल है। ज़्यादातर ब्लैक विडो बाइट्स को आसानी से ट्रीट किया जा सकता है। हालाँकि, अगर ब्लैक विडो बाइट के लिए फौरन मेडिकल ट्रीटमेंट नहीं लिया जाए, तो इसकी वजह से मृत्यु होने तक का खतरा बना रहता है।  ब्लैक विडो स्पाइडर्स बहुत ज्यादा अग्रेसिव नहीं होती हैं और ये सिर्फ अपना बचाव करने के लिए बाइट किया करती हैं। ज़्यादातर बाइट्स केवल तभी होती हैं, जब स्पाइडर किसी वजह से डिस्टर्ब्ड (विचलित) हो या फिर उसे कोई चोट लगी हो और वो डरे हुए हों। आमतौर पर छोटे बच्चे, बुजुर्ग और अशक्त लोग, इन ब्लैक विडो बाइट्स पर प्रतिकूल प्रतिक्रियाओं के प्रति अधिक संवेदनशील होते हैं। इनके लिए फौरन ही मेडिकल ट्रीटमेंट की तलाश की जाना चाहिए। ब्राउन रेक्लस स्पाइडर भी एक ब्लैक विडो स्पाइडर की तरह ही खतरनाक और विषैली होती है। इन्हें पहचानना मुश्किल होता है, क्योंकि ये हर एक दूसरी स्पाइडर जाति की तरह डार्क से लेकर ब्राउन तक होते हैं। ये भी ब्लैक विडो के ही आकार की तरह होती है और इनकी पीठ पर एक गहरे वायलिन (Violin) के आकार का निशान बना हुआ होता है।  ब्राउन रेक्लस स्पाइडर का जहर, ब्लैक विडो के जितना स्ट्रॉंग तो नहीं होता, लेकिन इनकी बाइट भी मृत्यु तक की वजह बन सकती हैं। ब्राउन रेक्लस स्पाइडर से बचने की मेथड भी ब्लैक विडो स्पाइडर की तरह ही होती है, तो इसलिए आप इन दोनों ही प्रजातियों को एक-साथ टार्गेट कर सकते हैं। ब्लैक विडो स्पाइडर्स को डिस्टर्ब होना बिल्कुल भी पसंद नहीं होता है, इसलिए ये आमतौर पर छिपने के लिए अंधेरे, लोगों की पहुँच से दूर कोनों को चुना करती हैं। आप अपने घर की नियमित रूप से अच्छे से, झाड़ू या वेक्यूम क्लीनर की मदद से एक-एक कोने की, और चारों तरफ की सफाई करके इन स्पाइडर्स को अपने घर से दूर बनाकर रख सकते हैं। क्योंकि ब्लैक विडोज़ को नमी बहुत अच्छी लगती हैं, इसलिए खाली जगहों को सूखा और नमी से बचाकर रखें। ब्लैक विडोज़ को अक्सर खिड़कियों के पाये के नीचे और डोर फ्रेम के आसपास पाया जाता है। अपने घर को बाहर से पाइप के जरिये धोना, इनसे निपटने का सबसे अच्छा तरीका है। ये खासतौर पर खिड़कियों के ऊपर के भाग जैसे, आपकी पहुँच से दूर जगहों पर से किसी भी तरह के कीड़े बगैरह को धोकर निकाल देगा। जमा हुआ कचरा, स्पाइडर्स के लिए छिपने का सबसे सुरक्षित स्थान होता है, इसीलिए ज़्यादातर लोगों को अक्सर स्टोरेज एरिया में रखे हुए बॉक्स या फिर क्लोजेट जैसी चीजों को साफ करने में बाइट्स महसूस होती हैं। अपनी सारी चीजों को सही जगह पर रखते हुए, इन स्पाइडर्स के लिए छिपने लायक कम से कम जगह बचाकर रखें। घर के अंदर, किसी भी पुरानी चीज़, पुराने जूते, कपड़े या न्यूज़पेपर -- ऐसी हर उस चीज़ को खत्म करने की पुष्टि करें, जिसे खाली समझकर स्पाइडर्स अपना घर बना सकती हैं। घर से बाहर:  फायरवुड या ऐसे ही किसी और ढ़ेर को अपने घर के आसपास से दूर कर दें। स्पाइडर्स को ऐसे लकड़ियों के ढ़ेर में घर करना बहुत अच्छा लगता है, जिनमें अंधेरा हो और ये ढ़ँकी भी हों। हालाँकि, जब ये फायरवुड ऐसे इकट्ठे होकर आपके घर से लगी हुई रखी रहती हैं, तब ये स्पाइडर्स को आपके घर के अंदर तक आने का एक आसान रास्ता भी दे देती हैं। फायरवुड (या ऐसे ही और दूसरी चीजों) के ढ़ेर को अपने घर से ज्यादा से ज्यादा दूर ले जाकर, उनके घर में घुसने की इस संभावना को तो कम कर दें। साथ ही, फायरवुड को घर से अंदर लाते वक़्त, उनकी तरफ से काटे जाने की संभावना से बचने के लिए, मोटे ग्लव्स पहनना न भूलें। बिल्डिंग के आसपास मौजूद घर के अंदर आने वाली बेल, झड़ियों या ऐसे ही और दूसरे पौधों आदि को काट दें। स्पाइडर्स अक्सर अपने घर को ऐसी ही झड़ियों आदि पर बनाया करती हैं और बाहरी दीवार के आसपास बढ़ रही बेलाएँ या लटें, उसक लिए तो एक और भी अच्छी जगह मानी जाती हैं। दुर्भाग्यवश, ऐसी बेल आदि, इन स्पाइडर्स को खिड़कियों और छत की जगहों तक आसानी से पहुंच प्रदान करतो हैं, इसलिए ये भी स्पाइडर्स के लिए आपके घर के अंदर दाखिल होना और भी सुविधाजनक बना सकते हैं। अपने घर के आसपास मौजूद ऐसे पौधों को काट दें और साथ गार्डन में  मौजूद घास को बहुत ज्यादा लंबा भी न होने दें। ब्लैक विडो के काफी बड़े स्पाइडर होने के बावजूद भी, ये बड़ी आसानी से खुद को किसी छोटी सी दरार के अंदर भी घुसा लेती हैं। अपने घर में मौजूद ज्यादा से ज्यादा होल्स को भरकर और आपको मिलने वाली ज्यादा से ज्यादा जगहों को बंद करके, अपने घर को स्पाइडर प्रूफ बना लें।  बाहर मौजूद दरारों को भरने से पहले, इस बात की पुष्टि कर लें, कि आप इन दरारों में इन्सेक्टिसाइड जरूर डाल रहे हैं। ऐसा करने से, अगर बाद में कभी भी फिर से दरार खुल जाती है, तो ये स्पाइडर्स को एंटर होने से रोक लेगा। अपने घर में मिलने वाले सारे क्रेक्स को भरने और सीलेंट को डालने के लिए एक कौल्किंग (caulking) गन और ट्यूब का इस्तेमाल करें। वायर्स और केबल्स, नल और इलेक्ट्रिकल आउटलेट के आसपास के क्षेत्रों पर विशेष ध्यान दें। खिड़कियों और दरवाजों पर लगी हुई स्क्रीन (नेट) के अच्छे कंडीशन में और इनमें मौजूद किसी भी तरह होल आदि के भरे हुए होने की पुष्टि कर लें। साथ ही, हवा आने वाले किसी सोर्स पर मौजूद स्क्रीन के टाइट फिट होने की पुष्टि करें। वैदर स्ट्रिपिंग को दरवाजों और खिड़कियों के नीचे लगाएँ और डोर स्वीप्स को सभी बाहर की तरफ मौजूद डोर्स के ऊपर ही इन्स्टाल करें। घर के बाहर दरवाजे पर लगे हुए लाइट बल्ब अक्सर ही हर तरह के उड़ने वाले और रेंगने वाले कीड़ों को अट्रेक्ट करता है, जिसका मतलब ये है, कि ब्लैक विडो के लिए यहाँ पर अपने जाले तक ले जाने लायक बहुत सारा खाना मिलने वाला है। ऐसे में आपको अपने दरवाजे पर लगे हुए लाइट बल्ब को चमकदार से पीला या सोडियम वैपर वेराइटी के बीच में बदलने के बारे में विचार करना चाहिए, ऐसा इसलिए, क्योंकि ये इन्सेक्ट्स को बहुत कम अट्रेक्ट करते हैं और इस तरह से ब्लैक विडो के फूड सोर्स में भी कमी आएगी।  ब्लैक विडो के फूड सोर्स को कम करने का एक और रास्ता ये है, कि आप आपके घर के आसपास मौजूद इन छोटे-छोटे इन्सेक्ट्स और फ्लाइस को पकड़ने के लिए स्टिकी ट्रेप लगा दें या फिर ऐसे एक पेस्टिसाइड का इस्तेमाल करें, जो ऐसे ही इन्सेक्ट्स को पकड़ने का काम करता हो। खाने का जितना ज्यादा अभाव रहेगा, ब्लैक विडो के आपके घर में अपना घर बनाने की संभावना भी उतनी ही कम होती जाएगी। हालाँकि, और दूसरी स्पाइडर्स प्रजातियों (ब्राउन रेक्लस को छोड़कर) को अकेला छोड़ दिए जाने की सलाह दी जाती है। ऐसा इसलिए है क्योंकि अन्य स्पाइडर्स भोजन के लिए प्रतिस्पर्धा करते हैं, और ब्लैक विडोज़ सिर्फ ऐसी जगहों पर बसना पसंद करती हैं, जहाँ वे एकमात्र शिकारी हों। कुछ लोगों को अपने घर में केमिकल्स इस्तेमाल करना बिल्कुल भी नहीं पसंद होता है, खासकर अगर उनके पास में पालतू जानवर हो या फिर उनके घर में छोटे बच्चे हों। अच्छी बात ये है, कि ऐसी कुछ नेचुरल मेथड्स मौजूद हैं, जिन्हें आप ब्लैक विडोज़ को अपने घर से दूर भगाने के लिए इस्तेमाल कर सकते हैं:  रेन (wrens) बर्ड को अपने गार्डन में आने और रहने के लिए प्रेरित करें। रेन ऐसे ही बग्स और स्पाइडर्स, जिनमें ब्लैक विडो स्पाइडर्स भी शामिल हैं, के शिकारी होते हैं। आप अपने गार्डन में नेस्ट बॉक्स लगाकर और इनके अंदर ब्रेड के टुकड़े, पीनट बटर और एप्पल स्लाइस डालकर, इन बर्ड्स को आपके गार्डन में बुलाने और यहीं बस जाने को प्रेरित कर सकते हैं। हॉर्स चेस्टनट्स (horse chestnuts) फैला लें। कुछ लोगों का मानना है, कि अपने घर के आसपास, खिड़कियों पर और टाइट कोर्नर्स पर हॉर्स चेस्टनट्स को फैला लेना, स्पाइडर्स को अपने घर से दूर रखने का काफी असरदार तरीका होता है। हॉर्स चेस्टनट्स में पाए जाने वाला सैपोनिन (saponin) नाम का केमिकल स्पाइडर्स को हटाता है और उन्हें घर से दूर भी रखता है। वैसे तो इस बात को साइंटिफिकली प्रूव नहीं किया गया है, लेकिन बहुत से लोग इसके सच होने की गवाही देते हैं। अपने घर के अंदर एक ऐसी सेंट फैला लेना, जो ब्लैक विडो को और दूसरे स्पाइडर्स को घर दूर ले जाती हो, अपने घर से स्पाइडर को दूर रखने का एक और तरीका है। हालाँकि, इसके सपोर्ट में भी अभी तक कोई साइंटिफिक दावा नहीं किया गया है, लेकिन इसे एक बार इस्तेमाल करके देखने में हर्ज भी क्या है!  नींबू के तेल या नींबू पानी का इस्तेमाल करें। ऐसा सुना है, कि ब्लैक विडोज़ को नींबू की महक से नफरत है। इसके लिए या तो बाहर से एक नींबू वाला क्लीनिंग प्रोडक्ट खरीद लाएँ या फिर लेमन एशेन्शियल ऑइल को जरा से पानी के साथ मिक्स करके, एक नया नेचुरल विकल्प तैयार कर लें। इनमें से किसी भी एक को अपने घर के चारों तरफ, खासतौर पर खिड़कियों के पास और अंधेरे कोनों में स्प्रे कर दें। पेपरमिंट या स्पियरमिंट (spearmint) ऑइल। ऐसी एक और खुशबू, जो स्पाइडर्स को दूर भगाती हैं, वो हैं मिंट -- पेपरमिंट या स्पियरमिंट। अपने घर के चारों तरफ मिंट की पत्तियाँ रख लें या फिर मिंट एशेन्शियल ऑइल की कुछ बूंदों को एक डिफ्यूजर में डाल दें। अपने घर के चारों तरफ यूकेलिप्टिस लगा लें। अपने गार्डन में यूकेलिप्टिस लगा लें और इसके एक छोटे से टुकड़े को तोड़कर, अपने घर के आसपास रख दें। इसकी महक ब्लैक विडोज़ को दूर भगा देगी। ब्लैक विडो स्पाइडर्स रात को निकला करती हैं, तो इसलिए ये दिन के वक़्त पर इनेक्टिव हुआ करती हैं। इसलिए दिन का वक़्त इनके जालों को ढ़ूँढ़ने का सबसे अच्छा वक़्त होता है, ताकि आप रात होने से पहले ही स्पाइडर्स को मार सकें। ऐसे अंधेरे, ढ़ँकी हुई जगह की तलाश करें, जो कि अक्सर खाली पड़ी रहा करती है।  घर के अंदर, क्लोजेट के अंधेरे कोनों में, बिस्तर के नीचे और बेसमेंट और अटारी के अव्यवस्थित हिस्सों में, जाल की तलाश करें। घर से बाहर, विंडो लेग्स के और डोर फ्रेम्स के नीचे, फायरवुड के ढ़ेर में या लकड़ियों के ढ़ेर में, और बाहर लगी हुई छोटी-छोटी झड़ियों में जाल की तलाश करें। ब्लैक विडो स्पाइडर के जाले बेहद अव्यवस्थित होते हैं और अजीब नजर आते हैं। ये थोड़े से फनल के आकार के होते हैं, जो फ़ीमेल ब्लैक विडो को दिन के दौरान छिपने के लिए एक सुविधाजनक स्थान देते हैं। प्रोटेक्टिव कपड़ों और स्पाइडर को मारने की एक विधि के बिना, कभी भी जानबूझकर किसी जाले को न छेड़ें। हर एक वेब की लोकेशन को नोट कर लें, ताकि बाद में आप फिर से इस तक वापस आ सकें। एक बार जब आपको जाले की लोकेशन मालूम हो जाए, फिर स्पाइडर्स को मारे बिना भी, उन्हें भगाने के लिए कुछ तरीके मौजूद हैं। अपने हाँथों में एक डस्ट या लिक्विड इन्सेक्टिसाइड (insecticide) लेकर चलें, जिसे आप जाले पर और उसके आसपास के हिस्सों पर फैला या स्प्रे कर सकें। ये इनके कांटैक्ट में आने वाली सारी स्पाइडर्स को मारने के साथ ही, दूसरी स्पाइडर्स को भी अंदर आने से रोक देंगे।  डस्ट एप्लीकेशन्स, लोगों की पहुँच से दूर एक ऐसी जगह के लिए बेहतर होते हैं, जहाँ पर डस्ट को स्पाइडर्स के अलावा और कोई न छेड़ पाए। इसमें अटारी, बेसमेंट और किसी चीज़ के नीचे की जगह शामिल है। एक हैंड डस्टर की मदद इसे दीवार की दरारों में भी लगाया जा सकता है। इसके लिए  Drione Dust और Delta Dust जैसे इन्सेक्टिसाइड प्रोडक्ट्स इस्तेमाल करने की सलाह दी जाती है। लिक्विड स्पॉट ट्रीटमेंट्स को आमतौर पर पाउडर के फॉर्म में खरीदा जाता है, जिसमें फिर बाद में पानी मिलाकर एक स्प्रे तैयार कर लिया जाता है। ये ज़्यादातर फर्नीचर के नीचे और पीछे, बेड के नीचे, किसी स्टोरेज प्लेस पर और अंधेरे कोनों पर अच्छी तरह से काम करता है। Demon WP इन्सेक्टिसाइड और Cynoff EC इन्सेक्टिसाइड प्रोडक्ट्स इस्तेमाल करने की सलाह दी जाती है। इन प्रोडक्ट्स के चाहे कितने भी असरदार होने के बावजूद भी, ये सारे स्पाइडर्स का खात्मा किए जाने की गारंटी नहीं देते हैं, इसलिए अगर आप स्पाइडर्स को पूरी तरह से बाहर निकालना और उन्हें वापस आने से रोकना चाहते हैं, तो इन्हें किसी एक और भी ज्यादा इफेक्टिव मेथड के साथ इस्तेमाल करना ज्यादा असरदार होता है। ब्लैक विडो स्पाइडर को मारने का एक बहुत असरदार तरीका ये है, कि उनके जालों पर रात को जाया जाए -- अपने साथ में अपनी पसंद के हथियार बगैरह लेकर निकलें -- और इन्हें खुद ही बाहर निकाल दें। ऐसा नहीं है, कि इसके लिए आपको एकदम आधी रात होने का इंतज़ार करना है, एक बार जैसे ही शाम हो जाती है (सूरज के ढ़लते ही), स्पाइडर्स एक्टिव हो जाती हैं और इन्हें पाना काफी आसान होता है। बस अपने साथ में एक पावरफुल फ्लैशलाइट लेकर चलने की और आपके मोटे ग्लव्स और बूट्स जैसे प्रोटेक्टिव कपड़े पहने होने की पुष्टि कर लें, क्योंकि खतरे को भांपते ही स्पाइडर्स और ज्यादा एक्टिव हो जाती हैं और इसलिए आपको अपनी ज्यादा से ज्यादा स्किन को ढ़ँके रखना चाहिए। यहाँ पर स्पाइडर्स को मारने की कुछ बेस्ट मेथड्स दी हुई हैं:   इन्सेक्टिसाइड की मदद से स्पाइडर्स को मारना। एक गैर-अपशिष्ट वाले स्प्रे इन्सेक्टिसाइड का इस्तेमाल करना, ब्लैक स्पाइडर्स को मारने के तरीकों में से एक सबसे आसान तरीका है। इस स्प्रे को जिंदा स्पाइडर के डाइरेक्ट कांटैक्ट में आना चाहिए, जिससे ये उसे फौरन सुन्न करके मार डालेगा। इन स्प्रे को इस्तेमाल करना काफी सेफ होता है और ये अपने पीछे किसी भी तरह का कोई खतरनाक अवशेष भी नहीं छोड़ा करते हैं।  स्पाइडर्स को दबाकर (कुचलकर) मार डालें स्पाइडर को कुचलकर मारना, इनका खात्मा करने का सबसे आसान तरीका माना जाता है। ये एक अजीब और न पसंद आने वाला तरीका जरूर हो सकता है, लेकिन ये निश्चित तौर पर असरदार भी होता है। बस गलती से आपका निशाना चूक जाने की वजह से, इनके बहुत ज्यादा करीब आने से बचने के लिए एक लकड़ी का या फिर शूज का इस्तेमाल करें। ब्लैक विडो जब अपने ऊपर हमला होते पाएगी, तो वो आप से दूर जाने के बजाय, उल्टा आपकी ही तरफ भागकर आती है।  स्पाइडर्स को वैक्यूम (Vacuum) कर दें। एक पतली पाइप (hose) के अटेचमेंट के साथ वैक्यूम, स्पाइडर्स के बहुत ज्यादा करीब जाए बिना भी, स्पाइडर्स को वैक्यूम करने में आपकी मदद कर सकता है। ये मेथड जाहिर रूप से घर के अंदर मौजूद जालों के लिए असरदार होगी और क्योंकि इसका सक्शन (खिंचाव) इतना जोरदार होता है, कि ये पहुँच से दूर जगहों पर मौजूद स्पाइडर्स को भी खींच लेता है। जब आप स्पाइडर्स को वैक्यूम कर लेते हैं, फिर वैक्यूम बैग को फौरन ही बाहर निकाल दें, इसे किसी ज़ोर से बांधकर रखे हुए कचरे के बैग में रख दें और इसे बाहर रखे हुए कचरे के डिब्बे में डाल आएँ। स्पाइडर्स को मारने के साथ ही, आपको उन सभी छोटे-छोटे, सिलिन्डर के आकार के अंडे के बैग्स को भी हटाना होगा, जिसमें सैकड़ों बेबी ब्लैक विडोज़ मौजूद हैं। आप इन्हें फ़ीमेल ब्लैक विडो के द्वारा बनाए हुए जाले में ही लगा हुआ पा सकते हैं। ये आमतौर पर, सफेदी लिए हुए ग्रे कलर के होते हैं, ये भी जाला बनाने में इस्तेमाल हुई सिल्क से ही बने हुए होते हैं। अंडे के बैग्स को हटाने का सबसे अच्छा तरीका उन्हें बड़े आराम से इन्सेक्टिसाइड स्प्रे करना या फिर उन्हें वैक्यूम कर देना है। अंडे के बैग्स को हटाने के लिए उन्हें दबाने या कुचलने की कोशिश करने से कुछ छोटे-छोटे बेबी ब्लैक स्पाइडर्स बाहर आ सकते हैं, जिन्हें फिर आप शायद एक साथ नहीं पकड़ पाएंगे। अगर ऐसा होता है, तो फिर आपकी स्पाइडर्स की दिक्कत शायद आगे भी जारी रहने वाली है। अगर आप इस प्रक्रिया के दौरान सही तरह से सावधानी नहीं बरत पाए, या बस एक कोई गलती कर बैठे, और ब्लैक विडो ने आपको काट लिया, तो पैनिक न करें। ये बाइट शुरुआत में बहुत ज्यादा दर्द नहीं देगी, लेकिन आपको पेट में दर्द, मितली आना, मसल में दर्द, मुंह सूखना, शरीर का टेम्परेचर बढ़ जाना, साँस लेने में तकलीफ होना और पलकों में सूजन आने जैसे लक्षण नजर आने लग जाएंगे। ब्लैक विडो की बाइट के लिए, फौरन किए जाने वाले ट्रीटमेंट्स में ये चीज़ें शामिल हैं:  बाइट के आसपास के भाग को साफ कर लें और उस जगह पर फौरन एक आइस पेक लगा लें। अगर ये बाइट आपके हाँथ पर, या पैर पर हुई है, तो इन्हें फौरन अपने हार्ट के लेवल तक उठाने की कोशिश करें। ये उपाय उसके जहर फैलने की प्रक्रिया को धीमा कर देगा। फौरन मेडिकल ट्रीटमेंट की तलाश करें। ब्लैक विडो बाइट्स अपेक्षाकृत हानिरहित हो सकता है, लेकिन ऐसा केवल तभी संभव है, जब फौरन इसके लिए पर्याप्त उपचार लिया गया हो। इसका मरीज आमतौर पर पर एक कैल्शियम ग्लुकोनेट (calcium gluconate) या कैल्शियम साल्ट (calcium salts) के इंजेक्शन के ऊपर रिस्पोंड करता है। बहुत गंभीर मामलों में एक खास तरह का विषरोधक दिया जाता है। अगर हो सके तो, आपको काटने वाले उस स्पाइडर को (जिंदा या मरा हुआ), एक प्लास्टिक बैग में या जार में पकड़ने की कोशिश करें और ट्रीटमेंट कराने के लिए इसे भी अपने साथ लेकर जाएँ। एक स्पाइडर के एक्सपर्ट के द्वारा इस स्पाइडर की प्रजाति को पहचाना जा सकता है, जो मेडिकल प्रोफेशनल्स को आपके लिए बेस्ट ट्रीटमेंट देने का फ़ैसला करने में मदद करेगा। ज्यादा जानकारी पाने के लिए आप एक पोइजन सेंटर पर भी कॉल कर सकते हैं। अगर आप अपने घर में या आपकी जगह में बहुत सारे ब्लैक विडो स्पाइडर्स को पाते हैं, तो ऐसे में इन सारे ब्लैक विडो स्पाइडर्स को घर से बाहर निकालने के लिए किसी एक प्रोफेशनल एक्स्टर्मिनेटर को बुलाना आपके लिए मददगार साबित होगा। अगर आपके घर में बच्चे हैं, बुजुर्ग लोग हैं या फिर आपके साथ में कोई पालतू जानवर रहता है, तो क्योंकि ये लोग बहुत जल्दी इन बाइट्स से प्रभावित हो जाते हैं, इसलिए ऐसे में आपको ये करा लेने की खास सलाह दी जाती है।  अगर स्पाइडर्स का संक्रमण बहुत बड़ा है या फिर स्पाइडर्स किसी ऐसी जगह पर अपना घर बनाकर रह रहे हैं, जो लोगों की पहुँच से दूर है, तो ऐसे में एक ऐसा एक्स्टर्मिनेटर आपकी बहुत मदद कर सकता है, जिसे इन से निपटने के लिए जरूरी इक्विपमेंट्स के बारे में जानकारी हो। इसके साथ ही इनके पास में ऐसे स्ट्रॉंग केमिकल्स और इन्सेक्टिसाइड को घरेलू रूप से इस्तेमाल करने का लाइसेन्स भी होता है। अगर आप एक्स्टर्मिनेटर को बुलाने वाले हैं, तो फिर पहले ये मालूम करने के लिए, कि इनके पास में ब्लैक विडो स्पाइडर्स के संक्रमण से निपटने के लिए सारे जरूरी और भरपूर इक्विपमेंट्स हैं या नहीं, अलग-अलग पेस्ट कंट्रोल एजेंसीज पर कॉल करके देखें। इसके साथ ही इन्हें आपको संक्रमण के साइज़ के और काम किए जाने वाली जगह के हिसाब से प्राइज बताने के काबिल भी होने चाहिए।
एक ब्लैक विडो स्पाइडर को पहचानें: इसकी आदतों को जानें: खतरे को समझें: ब्राउन रेक्लस स्पाइडर (Brown Recluse spider) की भी पहचान करें: अपने घर को नियमित रूप से और पूरी तरह से साफ किया करें: घर के अंदर और बाहर से इकट्ठा हुआ कचरा कम कर दें: अपने घर के दरवाजे और खिड़कियों के अच्छे तरह से बंद होने की पुष्टि करें: एंट्रेंस पर मौजूद लाइट बल्ब को बदलें: स्पाइडर को भगाने के लिए नेचुरल डेटरेंट्स (deterrents) का इस्तेमाल करें: अपने घर को स्पाइडर भगाने वाले सेंट से महका लें: दिन में ज्यादा से ज्यादा स्पाइडर के जालों को पाने की कोशिश करें: डस्ट एप्लिकेशन्स (dust applications) और लिक्विड स्पॉट ट्रीटमेंट्स (liquid spot treatments) इस्तेमाल करके देखें: स्पाइडर्स को मारने के लिए रात में उनके जालों के पास जाएँ: अंडे के बैग्स या सैक (egg sacs) को हटा दें: जानें, अगर आपको बाइट हो जाए, तो आपको क्या करना है: बड़े संक्रमण से निपटने के लिए किसी प्रोफेशनल एक्स्टर्मिनेटर (exterminator) को बुला लें:
https://www.wikihow.com/Get-Rid-of-Black-Widow-Spiders https://www.wikihow.com/Get-Rid-of-Black-Widow-Spiders https://www.wikihow.com/Get-Rid-of-Black-Widow-Spiders
Identifying Black Widow Spiders Preventing Black Widow Spiders Hunting and Killing Black Widow Spiders